section_heading: Životopis
paragraph_text: Rođen je u obitelji iz etničke grupe Aymara u Orinoci, rudarskom gradu u Oruru. Početkom 1980-ih godina njegova je obitelj migrirala u tropske ravnice istočne Bolivije. Naselili su se u Čapareu gdje su se bavili poljoprivredom, između ostalog i uzgajanjem koke. Za ekonomskih reformi 1990-ih bivši su rudari počeli baviti se uzgajanjem koke i doprinositi porastu uloge Bolivije u proizvodnji i krijumčarenju droge.